Sue Ryder (Lady Ryder of Warsaw) iddedikat ħajjitha tgħin nies diżabilitati, morda jew qed isofru. Twieldet f'Yorkshire u tħarrġet bħala infermiera fil-bidu tat-Tieni Gwerra Dinjija. Imbagħad ingħaqdet f' unit ta' operazzjonijiet speċjali li kien jieħu ħsieb jikkoordina l-attivitajiet tar-Reżistenza fl-Ewropa okupata min-Nazi. Sue kienet xhieda ta' ħafna nies li batew matul il-gwerra. Miljuni mietu, ħafna tilfu djarhom, mardu u ma kellhomx flus. Wara l-gwerra, kienet involuta f'ħidma ta' għajnuna fil-Polonja, fejn kienet taħdem mill-qrib ma' tijm mediku. Fl-1952-3 reġgħet lura l-Ingilterra: irreġistrat il-Fundazzjoni Sue Ryder bħala karità u fetħet dar f'Suffolk, għan-nies li baqgħu ħajjin wara l-orruri tal-kampijiet tal-konċentrament. Ma damitx ma estendiet id-dar tagħha biex tinkludi lill-poplu ta' kull nazzjonalità, li kien fiżikament jew mentalment inkapaċitat. Is-'Sue Ryder Foundation' twaqqfet biex issib u tilqa' għas-sofferenzi umani u tagħmel xi ħaġa għalihom. Tipprova tgħin lil dawk fil-bżonn u tagħti mħabba lil dawk li mhumiex maħbubin, hi x'inhi l-età, ir-razza u t-twemmin tagħhom. Illum hemm aktar minn 80 dar ta' Sue Ryder f'partijiet differenti tad-dinja. Hemm ukoll 'Mobile Medical Teams'. Parti mill-flus jidħlu min-numru ta' ħwienet li għandha l-Fundazzjoni. In-nies joffru oġġetti għall-bejgħ b'risq il-Fundazzjoni Sue Ryder.
Sue Ryder (1924–2000)